સારું સૌને ગમે છે અને એમાંય જ્યાં જળ અને જમીનસંરક્ષણ, વનવિદ્યા, પર્યાવરણ, ગોપાલન અને સજીવખેતી જેવા વિવિધ પાસાંઓ સાથે જોડાઇને, એક રળતી અને નમૂનેદાર વાડી બની હોય ત્યાં વાડીનો પરિચય પામવા, અહીં શું થઈ રહ્યું છે તે જાણવા-સમજવા અને પછી એ વાતોને સમાજ પાસે ખુલ્લી મૂકવાના શુભ આશયથી પત્રકારો, કૃષિ સામયીકોના તંત્રીઓ, આકાશવાણી અને ટીવી ના સંચાલકો-સામેથી આવી મુલાકાત લેતા હોય છે. અરે ! પર્યાવરણવાદીઓ, વિજ્ઞાનીઓ અને વિશેષજ્ઞો કંઇક નવું મળી રહેશે તેવા, આશયથી અને સરકારી ઓફિસરો પણ અહીં પોતાના વિભાગનું કામ થઈ રહ્યું છે તેવો ગર્વ લેવા વાડીની મુલાકાતે અવશ્ય આવતા હોય છે. આવનારાઓ બધાના ઉદ્દેશ્યો ભલેને અલગ અલગ હોય, પણ આપણે એક ખેડૂત તરીકે એટલો સંતોષ જરૂર લઈ શકીએકે સારી વાતને સમાજ પાસે પહોંચાડવાના આપણા કામમાં ટેકો કરવા તે બધા સહભાગી બની રહ્યા છે